Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 90/12/1000	Pezinok, 27.7.2012
EEČ : 2-1-21-2012

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 23.novembra 2010 v čase o 09:44:48 hod. XXXXX na ul. Hollého č. 8 v priestoroch kancelárie vedúceho dopravného inšpektorátu, nachádzajúcej sa na prízemí budovy Okresného riaditeľstva Policajného zboru XXXXX, poskytol priamo finančný úplatok vo výške 20,- € vedúcemu dopravného inšpektorátu XXXXX XXXXX za to, že v rozpore s ustanoveniami § 122 zákona č. 8/2009 Z.z. o cestnej premávke a o zmene a doplnení niektorých zákonov bez prítomnosti vlastníka alebo držiteľa vozidla prípadne splnomocnenej osoby vykonal evidenčný úkon v evidencii motorových vozidiel -  výmenu dokladov evidenčného čísla XXXXX so správnym poplatkom 16,- € zaplatený v kolkových známkach v prospech XXXXX a opravu technických údajov vozidla a prevod držby vozidla v rámci okresu evidenčného čísla XXXXX so správnym poplatkom 33,- € zaplatený v kolkových známkach v prospech XXXXX a to tak, že po tom, čo XXXXX vykonal vyššie uvedené evidenčné úkony, položil na jeho pracovný stôl 20,- € so slovami „na kávičku, ktoré mu ponechal pre osobnú potrebu,

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Ministerstva vnútra SR, Úradu inšpekčnej služby, Odboru inšpekčnej služby západ v Bratislave sp. zn. SKIS-383/IS-1-V-2010 zo dňa 26.04.2012  bolo XXXXX podľa § 206 ods. 1 Trestného poriadku vznesené obvinenie pre prečin podplácania § 333 ods. 1, ods. 2 písm. b/ Trestného zákona a iné na vyššie uvedenom skutkovom základe. 
V priebehu trestného stíhania boli vyslúchnutí svedkovia XXXXX, XXXXX, XXXXX, XXXXX. Do vyšetrovacieho spisu boli zabezpečené: spisové materiály Okresného dopravného inšpektorátu Okresného riaditeľstva PZ XXXXX obrazovo-zvukový záznam, doslovné prepisy obrazovo-zvukového záznamu a ďalšie listinné dôkazy.
Vykonaným dokazovaním v prípravnom konaní bolo preukázané, že sa stal skutok, ktorý je predmetom trestného stíhania, tento vykazuje znaky prečinu podplácania podľa  § 333 ods. 1, ods. 2 písm. b/ Trestného zákona a dopustil sa ho obvinený XXXXX.
Z úmrtného listu č. 0114357 knihy úmrtí matričného úradu XXXXX zo dňa 18.05.2012 vyplýva, že obvinený XXXXX  zomrel dňa 01.08.2011.
Podľa § 9 ods. 1 písm. d/ Trestného poriadku trestné stíhanie nemožno začať, a ak bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 
Z týchto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Kuruc
prokurátor